amanoisuno/poetBack huggingface dataset:
清溪泛舟 張旭 
旅人倚征棹，薄暮起勞歌。笑攬清溪月，清輝不厭多。
桃花溪 張旭 
隱隱飛橋隔野煙，石磯西畔問漁船。桃花盡日隨流水，洞在清溪何處邊。
山行留客 張旭 
山光物態弄春輝，莫為輕陰便擬歸。縱使晴明無雨色，入雲深處亦沾衣。
春遊值雨 張旭 
欲尋軒檻列清尊，江上煙雲向晚昏。須倩東風吹散雨，明朝卻待入華園。
春草 張旭 
春草青青萬里餘，邊城落日見離居。情知海上三年別，不寄雲間一紙書。
柳 張旭 
濯濯煙條拂地垂，城邊樓畔結春思。請君細看風流意，未減靈和殿裏時。
南山 賀朝 
湖北雨初晴，湖南山盡見。岩岩石帆影，如得海風便。仙穴茅山峰，彩雲時一見。邀君共探此，異籙殘幾卷。
孤興 賀朝 
晴日暖珠箔，夭桃色正新。紅粉青鏡中，娟娟可憐嚬。君子在遐險，蕙心誰見珍。羅幕空掩晝，玉顏靜移春。江瑟語幽獨，再三情未申。黃鵠千里翅，芳音遲所因。
從軍行 賀朝 
朔胡乘月寇邊城，軍書插羽刺中京。天子金壇拜飛將，聞有河湟客，愔愔理帷帟。常山啟霸圖，汜水先天策，邊樹蕭蕭不覺春，天山漠漠長飛雪。魚麗陣接塞雲平，自從一戍燕支山，春光幾度晉陽關。金河未轉青絲騎，已見氛清細柳營，莫更春歌落梅曲。烽沉灶減靜邊亭，
賦得遊人久不歸 賀朝 
鄉關眇天末，引領悵懷歸。羈旅久淫滯，物色屢芳菲。稍覺出意盡，行看蓬鬢稀。如何千裏外，佇立沾裳衣。
宿香山閣 賀朝 
暝上春山閣，梯雲宿半空。軒窗閉潮海，枕席拂煙虹。朱網防棲鴿，紗燈護夕蟲。一聞雞唱曉，已見日曈曈。
贈酒店胡姬 賀朝 
胡姬春酒店，弦管夜鏘鏘。紅l1鋪新月，貂裘坐薄霜。玉盤初鱠鯉，金鼎正烹羊。上客無勞散，聽歌樂世娘。
賦得春鶯送友人二首 賀朝 
翅掩飛鶯舞，啼惱婕妤悲。料取金閨意，因君問所思。流鶯拂繡羽，二月上林期。待雪銷金禁，銜花向玉墀。
三日綠潭篇 萬齊融 
春潭滉漾接隋宮，宮闕連延潭水東。蘋苔嫩色涵波綠，素影沉沉對蝶飛，金沙礫礫窺魚泳。佳人祓禊賞韶年，公子王孫恣遊玩，沙陽水曲情無厭。禽浮似挹羽觴杯，綠水殘霞催席散，畫樓初月待人歸。
仗劍行 萬齊融 
昨夜星官動紫微，今年天子用武威。登車一呼風雷動，願騎單馬仗天威，挼取長繩縛虜歸。仗劍遙叱路傍子，
贈別江頭 萬齊融 
東南飛鳥處，言是故鄉天。江上風花晚，君行定幾千。計程頻破月，數別屢開年。明歲潯陽水，相思寄採蓮。
送陳七還廣陵 萬齊融 
風流誰代子，雖有舊無雙。歡酒言相送，愁弦意不降。落花馥河道，垂楊拂水窗。海潮與春夢，朝夕廣陵江。
游春 邢巨 
海岳三峰古，春皇二月寒。綠潭漁子釣，紅樹美人攀。弱蔓環沙嶼，飛花點石關。溪山遊未厭，琴酌弄晴灣。
游宣州琴溪同武平一作 邢巨 
靈溪非人跡，仙意素所秉。鱗嶺森翠微，澄潭照秋景。
春江花月夜 張若虛 
春江潮水連海平，海上明月共潮生。灩灩隨波千萬里，何處春江無月明。江流宛轉繞芳甸，月照花林皆似霰。空裏流霜不覺飛，汀上白沙看不見。江天一色無纖塵，皎皎空中孤月輪。江畔何人初見月，江月何年初照人。人生代代無窮已，江月年年只相似。不知江月待何人，但見長江送流水。白雲一片去悠悠，青楓浦上不勝愁。誰家今夜扁舟子，何處相思明月樓。可憐樓上月裴回，應照離人妝鏡臺。玉戶簾中卷不去，搗衣砧上拂還來。此時相望不相聞，願逐月華流照君。鴻雁長飛光不度，魚龍潛躍水成文。昨夜閑潭夢落花，可憐春半不還家。江水流春去欲盡，江潭落月複西斜。斜月沉沉藏海霧，碣石瀟湘無限路。不知乘月幾人歸，落月搖情滿江樹。
代答閨夢還 張若虛 
關塞年華早，樓臺別望違。試衫著暖氣，開鏡覓春暉。燕入窺羅幕，蜂來上畫衣。情催桃李豔，心寄管弦飛。妝洗朝相待，風花暝不歸。夢魂何處入，寂寂掩重扉。
洪州客舍寄柳博士芳 薛業 
去年燕巢主人屋，今年花發路傍枝。年年為客不到舍，
晚秋贈張折沖此公事制舉 薛業 
都尉今無事，時清但閉關。夜霜戎馬瘦，秋草射堂閑。位以穿楊得，名因折桂還。馮唐真不遇，歎息鬢毛斑。